|  |  |  |
| --- | --- | --- |
| **Tantárgy neve:**  Iskolai szakmai gyakorlat | **Kódja:**  LMP\_TF199G3 | **Kreditszáma:**  3 |
| A tanóra típusa és száma: gyakorlat | | |
| A számonkérés módja: gyakorlati jegy | | |
| A tantárgy tantervi helye (hányadik félév): **…** | | |
| Előtanulmányi feltételek *(ha vannak)*:**…** | | |
| **Tantárgyleírás**: | | |
| **Kompetenciák:** 1, 2, 3, 4, 5, 6, 7, 8, 9:   * A tanulói személyiség fejlesztése * A tanulói csoportok, közösségek alakulásának segítése, fejlesztése * A pedagógiai folyamat tervezése * A tanulók műveltségnek, készségeinek és képességeinek fejlesztése a tudás felhasználásával * Az egész életen át tartó tanulást megalapozó kompetenciák fejlesztése * A tanulási folyamat szervezése és irányítása * A pedagógiai értékelés változatos eszközeinek alkalmazása * Szakmai együttműködés és kommunikáció * Önművelés, elkötelezettség a szakmai fejlődésre   ***Tudás***   * A nevelési-fejlesztési funkciókat betöltő szervezetek, intézmények, közösségek működésének, konfliktusainak, diszfunkcióinak ismerete * Egyes tanulók személyiségének, tudásának, képességeinek az oktatási programok és módszerek hatékonyságának a megismeréséhez szükséges tudományosan megalapozott módszerek és technikák gyakorlati ismerete * A tanulás különböző formáinak az ismerete a gyakorlatban * A tehetségfejlesztő tanár szakértelmének iskolai közvetítése   ***Attitűdök/nézetek***   * Kész a sajátjától eltérő értékek elfogadására, nyitott mások véleményének megismerésére és tiszteletben tartására * Képes felismerni az előítéletesség és a sztereotípiákon alapuló gondolkodás megnyilvánulásait és azokat szakszerűen kezelni asz iskolán belül és kívül is. * Képes a tanulók egyéni sajátosságait figyelembe venni, tiszteletben tartja a tanulók személyiségét, családok nevelési szokásait, törekvéseit, támaszkodik az ezekben fellehető értékekre * Személyes példájával is hozzájárul, hogy a tanuló nyitottá váljon az egyetemes, európai, nemzeti értékekre   ***Képességek***   * Képes a tanulókat szakszerűen megfigyelni, tapasztalatait számszerűen vagy szövegesen rögzíteni * Képes a tanulók megismerésére és fejlődésük nyomon követésére alkalmas objektív adatgyűjtő módszerek alkalmazására, készítésére * Tehetségfejlesztő tanárként képes tanítási programok, tanulási egységek, tanítási órák tervezésére * Tehetségfejlesztő tanárként képes a rendelkezésre álló tanegységeket munkájában felhasználni, új taneszközöket tervezni * Képes a tanulási egységek céljainak megfelelő, a különböző adottságokkal, képességekkel, előzetes tudással rendelkező tanulók életkorának, érdeklődésének megfelelő módszerek megválasztására, eljárások tervezésére, alkalmazására * Tehetségfejlesztő tanárként képes a tanórai munka hatékony és lendületes irányítására,a tanulók figyelmének, érdeklődésének felkeltésére és fenntartására * Tehetségfejlesztő tanárként képes a tanulók számára fejlődésükről az önértékelést és önbecsülést elősegítő módon visszajelentést adni * Képes különböző értékelési eljárások alkalmazására * Képes elősegíteni a tanulók részvételét saját teljesítményük értékelésében * Rendelkezik a hatékony szóbeli és írásbeli kommunikáció készségeivel * Megfelelő önismerettel rendelkezik, képes szakmai munkája során önreflexióra * Képes együttműködni a kollégákkal, sülőkkel, a tanuló életében szerepet játszó más szakemberekkel   **Cél:**  A tantárgy célja, hogy a hallgatók az eddig megszerzett elméleti és gyakorlati ismereteiket integrálhassák, és a gyakorlatban kipróbálhassák a terepmunka során. Lehetőségük legyen részint a már bevált tehetségfejlesztő eljárások alkalmazása szakvezetői segítséggel, részint a képzés során készített tehetségfejlesztő programok kipróbálására egyéni vagy csoportos foglalkozás keretében.  **Tartalom:**  Közoktatási illetve felnőttképző intézményben, megbízott vezetőtanár, szakmódszertanos és gyakorlóiskolai szakvezető irányítása mellett végzett egyéni szakmai gyakorlat. Lehetőség biztosítása arra, hogy a hallgatók a gyakorlatukat olyan intézményben tölthessék el, ahol különböző tehetségfejlesztő programok működnek.  **Módszerek:**  Projektmódszer, kooperatív módszer, hospitálás, tanórán kívüli iskolai feladat ellátása, óratervezés, óravezetés, tapasztalatszerzés szakszerű dokumentálása | | |
| I**rodalom** | | |
| **Kötelező olvasmányok**:   * Balogh László: Iskolai tehetséggondozás. Kossuth Egyetemi Nyomda, Debrecen, 2004. * Balogh Lászó-Polonkai Mária-Tóth László: Tehetség és fejlesztő programok. Magyar Tehetséggondozó Társaság és KLTE, Debrecen, 1994. * Gyarmathy Éva: Projektkönyv. Arany János Tehetséggondozó Program keretében, Juventus BT. Debrecen, 2001.   Tóth László: A tehetségek tanítása. Kossuth Egyetem Kiadó, Debrecen, 1998. | | |
| **Tantárgy felelőse:**Elek Elemérné Dr. PhD.főiskolai tanár | | |
| **Tantárgy oktatásába bevont oktató(k):** Dr. Taskó Tünde PhD., főiskolai docens | | |